cyanic-selkie/wikianc huggingface dataset:
Christina Aguilera
Stemme
Aguilera har også blitt kritisert for å «oversynge». En av hennes produsenter, Linda Perry, fortalte om da hun jobbet med Aguilera i produksjonen av låten «Beautiful»: «Jeg bad henne om å bare holde det helt enkelt, ikke drive med den fingringen (anm. Aguilera er kjent for å fingre på mikrofonen når hun utfører lange, pompøse toner), hver eneste gang hun begynte med «ahh, ooh» stoppet jeg tapen og sa du «gjør det igjen». Perry endte med å bruke det første opptaket og sa videre: «Hun slet med å godta det. Hun sang ikke perfekt der. Stemmen ble veldig rå. Hun kjenner sin egen stemme godt. Hun hører ting andre ikke hører.»
Personlig
Aguilera var gift med musikkprodusent Jordan Bratman fra 19. november 2005 til oktober 2010 da Aguilera tok ut skilsmisse. Under svangerskapet vekket Aguilera oppsikt ved å posere naken på forsiden av bladet Marie Claire. Hun er forlovet med skuespiller Matthew Rutler, og sammen har de datteren Summer Rain, født i august 2014.
Burlesque
I 2010 debuterte Aguilera som skuespiller i musikalen Burlesque sammen med artisten Cher. Videoen handler om en jente som drar til Los Angeles for å bli stjerne. Til tross for at svært mange musikkartister har debutert med videoer som går ut på at artisten er en anonym person som deretter oppnår berømmelse, fikk Burlesque gode kritikker. Også de norske avisene viste seg positive til filmen.
Stripped
I 2002 ble Stripped, hennes fjerde album, gitt ut. Hun uttrykte selv at hun valgte denne tittelen fordi mange av tekstene var så ærlige og «nakne». Albumet solgte over 20 millioner eksemplarer. Hun sjokkerte store deler av musikkverdenen med sin «comeback»-single «Dirrty» hvor hun også viste en mer «dirty» side av seg selv. Protester mot å vise denne musikkvideoen på TV kom da det ble kjent at det var noen plakater i bakgrunnen i en av scenene som på et fremmed språk reklamerte for barnesex. Dette var ukjent for alle, også produsentene og Aguilera selv.
Back to Basics
Back to Basics ble utgitt i august 2006 og er inspirert av 1920-, 1930- og 1940-tallet. Aguilera har beskrevet blues og jazz som hennes absolutte yndlingsmusikk med idoler som Etta James og Bessie Smith. Aguilera uttrykte at dette prosjektet var det hun så langt hadde vært mest fornøyd med. Kritikerne sa seg enig i det og lurte på om Aguilera endelig hadde «funnet seg selv». Jazz og blues tillot henne både å være sexy og utfordrende, men også få vist frem den sterke stemmen sin i en heldig kombinasjon. Første singelen fra dette albumet het «Ain't No Other Man» og ble en kommersiell suksess.
Den andre singelen er «Hurt», som hun skrev sammen med Linda Perry og har en sirkusinspirert video. Etter dette kom en ny singel, «Candyman», også en kommersiell suksess.
Bionic
Albumet Bionic kom ut juni 2010 og var basert på elektropop, syntetiske lyder og farger. Albumet fikk generelt dårlig kritikk. The Washington Post beskrev den som «Noisy, robotic and overstuffed, a great disappointment, a virtual abandonmen of Aguilera's voice». (Bråkete, robotaktig, overgjort, en stor skuffelse, en direkte forrådelse mot Aguileras stemme). Til tross for kritikken har to av låtene nådd førsteplass på BillBoard-lista, «Not Myself Tonight» og «You Lost Me»
Sesjonsnekting
Sesjonsnekting betegner det å nekte å møte på sesjon, i forbindelse med innkalling til førstegangstjeneste. I Norge har det forekommet svært få saker, og sesjonsnektingen har hatt pasifistisk grunnlag, enten
Den mest omtalte sesjonsnektingssak i Norge, er Adrian Bergmann-saken. Etter fire rettssaker ble Bergmann i oktober 2006 ilagt en bot på 3000 kroner for uteblivelse fra sesjon, men innvilget sin søknad om fritak for militærtjeneste.
Ida Blom
Ida Clara Blom (født Bonnevie, 20. februar 1931 i Gentofte i Danmark, død 26. november 2016 ) var en norsk historiker og professor i kvinnehistorie ved Universitetet i Bergen.
Utdanning og virke
Blom var født og oppvokst i Danmark og flyttet til Norge i 1954. Hun ble uteksaminert ved Universitetet i Bergen i 1961 og disputerte ved samme institusjon i 1972 med avhandlingen Kampen om Eirik Raudes land. Hennes forskning omfattet politisk og sosial historie i det 19. og 20. århundre, med vekt på kvinnehistorie. Videre var Blom involvert i sammenlignende forskning på internasjonalt nivå med hensyn til statlig velferdshistorie og nasjonalstatenes historie.
Blom var ansatt ved Historisk fakultet ved UIB fra 1962 til hun gikk av med pensjon. I 1985 ble hun Norges første professor i kvinnehistorie, og dessuten styreleder for UIBs humanistiske kvinneforskningssenter.
Verv og utmerkelser
I 1993 ble hun medlem av Det norske Videnskaps-Akademi, og i 1996 ble hun utnevnt til æresdoktor ved Københavns universitetet og dessuten utenlandsk medlem av Kungl. Vitterhets Historie och Antikvitetsakademien i Sverige. Ida Blom ble sammen med Sølvi Sogner tildelt Sverre Steen-prisen i 2000 for Med kjønnsperspektiv på norsk historie (CAF, 1999). I 2006 ble hun æresmedlem i American Historical Association. Hun mottok Gina Krog-prisen i 2009. Ida Blom var også kommandør av St. Olavs Orden.
I september 2008 ble Universitetet i Bergens bygg Allégaten 34 døpt Ida Bloms hus. Huset deles av Senter for kvinne- og kjønnsforskning og Senter for vitskapsteori.
Bibliografi
En lang rekke artikler i norske og internasjonale fagtidsskrifter
Flommen i Sandviksvassdraget 1987
Flommen i Sandviksvassdraget 1987 var en 100-års flom på grunn av både kraftig regn og stormflo i oktober 1987. Begge deler skyldtes et kraftig lavtrykk som førte til enorme skader i Vest-Europa (Storstormen i Vest-Europa 1987).
Sandvikselva gikk over Tangen bro, som senere er hevet med en meter. Den 16. oktober 1987 gikk det 145 m³ per sekund med vann forbi Bjørnegårdsvingen.
Stormflo i Oslofjorden oversvømte Kadettangen.
Gullmoldvarper
Gullmoldvarpenes sannsynlige søstergruppe er børstepinnsvin, som i så fall kan sammenfattes som afrikanske insektetere (Afrosoricida).
Pelsen er metallisk glinsende. Gullmoldvarpene kan bli 7 til 24 cm lange.
Sjokolade- og sukkervareavgift
Sjokolade- og sukkervareavgift var en norsk særavgift til statskassen.
Avgiften på sjokolade- og sukkervarer ble innført i 1922. Avgiften var først fiskalt begrunnet (skattlegging av luksusvarer), men i nyere tid hevdes formålet å være å forebygge kostholdsrelaterte sykdommer.
Avgiftsplikten omfattet sukkervarer, herunder hvit sjokolade, tyggegummi, karameller, pastiller, sukkertøy og drops. Avgiftsplikten omfattet også sjokolade og andre næringsmidler som inneholder kakao. Ulike typer kjeks som søte kjeks, småkaker, vafler og vaffelkjeks var avgiftspliktig når de enten var helt overtrukket (eventuelt unntatt bunnen) med sjokolade-, kakao- og/eller sukkerholdig masse, eller delvis overtrukket og/eller hadde mellomlag av sjokolade-, kakao- eller sukkermasse, og hvor vekten av massen utgjorde mer enn 50 % av kjeksens samlede vekt. Avgiftsplikten omfattet også drops, tyggegummi og andre godterier uten innhold av sukker. Avgiftsplikten oppstod som hovedregel ved uttak fra godkjent lager eller ved innførsel. Det ble gitt fritak for avgiften blant annet for varer som brukes som råstoff ved framstilling av varer.
I 2008 var statens inntekter fra sjokolade- og sukkervareavgiften 1,090 milliard kroner. I 2007 kostet hver produksjonsarbeidsplass i Norge kr 750,000 kroner i sjokolade- og sukkervareavgift.
I 2020 var sjokolade- og sukkervareavgiften 21,22 kroner per kilogram av varens avgiftspliktige vekt.
Sverige og Finland avskaffet på 1900-tallet sjokoladeavgiften, noe som satte norske sjokoladeprodusenter i en vanskelig konkurransesituasjon. Hval Sjokoladefabrikk omgjorde i 2000 sin sjokoladehval til å ha sjokoladeundertrekk, og markedsførte den som kake. Etter et halvt års korrespondanse godkjente Toll- og avgiftsdirektoratet produktet som kake, og frafalt dermed kravet om sjokoladeavgift, noe som senket salgsprisen fra tre til to kroner.
Referanser
<References />
Skogenveien
Skogenveien eller Skogenvegen er navnet på minst to veier i Norge:
Shangqiu
Shangqiu (kinesisk: 商丘; pinyin: Shāngqiū) er en kinesisk by på prefekturnivå i provinsen Henan i det sentrale Kina. Befolkningen anslås (2005) til 184 000.
Shangqiu var hovedstad for den kinesiske oldtidsstaten Song.
Administrative enheter
Shangqiu består av to bydistrikter, ett fylke og seks fylker:
Jernbane
Den viktige jernbanelinjen Jingjiubanen stopper her på sin ferd fra Beijing vestbanestasjon til Kowloon i Hongkong. Denne linjen går gjennom blant annet Hengshui, Heze, Xinzhou, Jiujiang, Nanchang, Heyuan, Huizhou og Shenzhen.
I Shangqiu stanser også togene på Longhaibanen, i øst-vest-retning Kinas viktigste jernbanelinje, som går fra Lianyungang til Lanzhou via blant annet Xuzhou, Kaifeng, Zhengzhou, Luoyang og Xi'an.
Vei
Kinas riksvei 105 går også gjennom byen. Denne viktige trafikkåren begynner i Beijing, går sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Jiujiang, Nanchang og Guangzhou.
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Marques de Souza
Marques de Souza er en kommune i delstaten Rio Grande do Sul i sørregionen av Brasil.
Totalnekting
Totalnekting er en betegnelse på det å nekte å utføre verneplikt, såvel militær som sivil. Årsaken til at enkelte velger dette er hovedsakelig at de oppfatter den sivile verneplikten som et pressmiddel til å opprettholde den militære.
Tidligere ble totalnektere offisielt behandlet som sivilarbeidere som avtjente verneplikten i åpen anstalt. Dette er blitt sammenlignet med at de sonet inntil 16 måneder i fengsel uten dom, og etter internasjonalt press gikk man over til å dømme totalnektere for å unnlate å møte til tjeneste. Straffen ligger vanligvis på inntil 3 måneders fengsel, som kan gjøres betinget.
En del totalnektere er også sesjonsnektere.
Benny Skacke
Benny Skacke er en fiktiv figur i romanserien om Martin Beck. Han er en ung, ærgjerrig etterforsker som drømmer om å en dag bli politisjef, men er også klart preget av manglende erfaring, og må ved flere tilfeller hjelpes av sine eldre kolleger. Etter noen år i Stockholm blir han sendt til Malmö der han tydeligvis blir bedre utviklet som politimann. I TV-/filmserien som startet i 1997 er han tilbake i Stockholm, men opptrer kun i to episoder.
Han har blitt fortolket av blant andre Niklas Hjulström og Figge Norling.
António Alberto Bastos Pimparel
António Alberto Bastos Pimparel (født 1. mai 1982), også kjent som Beto, er en portugisisk fotballspiller som spiller for den tyrkiske fotballklubben Göztepe SK. Han er også en del av. Beto har spilt for flere andre klubber i sin karriere, blant annet Sporting CP, Leixões, Porto og Braga i hjemlandet Portugal.
Landslaget
Han ble tatt ut til VM 2010 i Sør-Afrika, til EM 2012 i Polen og Ukraina, og igjen til VM 2014 i Brasil.
Han ble tatt ut i s tropp til FIFA Confederations Cup 2017 i Russland.
Han ble tatt ut i s tropp til VM i fotball 2018 i Russland.
Skogenveien (Finnsnes)
Veien utgjør sammen med Sandvikveien den gamle innfartsveien til Finnsnes (på folkemunne kalt Gammelveien eller Øverveien), inntil nye riksvei 86 (nå fylkesvei 86) åpnet på midten av 1980-tallet. Den gamle innfartsveien brukes fortsatt av de fleste bussrutene, ettersom den ligger nærmere bebyggelsen og boligfeltene i området enn fylkesveien. Nye innfartsveien blir også brukt av bussrutene.
Viktige adresser og tilstøtende gater
Enkelte sideveier er herunder omtalt i sin helhet.
Menneskets flatlus
Menneskets flatlus (Pthirus pubis) er en hudparasitt som lever på mennesker der det er kroppshår, utenom på hodet, i hodehår. Den kan finnes i øyebryn, skjegg, kjønnshår o.l. Den får næring ved å suge blod. Menneskets flatlus overføres som regel ved seksuell kontakt. Den kan ikke hoppe.
Spe salvi
Spe Salvi er tittelen på pave Benedikt XVIs annen encyklika. Det ble promulgert og offentliggjort den 30. november 2007. Encyklikaens tema er det kristne håp. Navnet er del av et sentralt bibelsted som omhandler håpet: «Spe salvi facti sumus» = i håpet er vi frelst (Rom 8,24).
Menneskets flatlus
Pedikulosis er den medisinske benevnelsen når et menneske har lus.
Liv og utvikling
Den lever på huden hvor det er hår, som ved kjønnsorganer og endetarmsåpningen, armhuler, skjegg, øyebryn, øyevipper og bryst. Flatlus lever ikke i hodebunnen (i vanlig hodehår). Flatlusa er forholdsvis bred og ser ut som en liten «krabbe», men den er vanskelig å få øye på, ettersom den er svært liten, lysbrun og går i ett med hud og hår. En livssyklus tar flere uker.
Beina er generelt korte og tykke og har en kraftig klo ytterst på foten. Det midterste og det bakerste beinparet er kraftigere enn de fremste. Hodet er tydelig smalere enn kroppen. Bakkroppen er mer rund, butt og ikke så spiss bakover. Hodelus er mer avlang, med en ganske smal kropp i forhold til flatlus.
Eggene «limes» fast på håret, nede ved hårroten, til verten. Limet er vannfast.
Lus har ufullstendig forvandling, det vil si at utviklingen fra egg til voksen skjer gradvis gjennom flere hudskift. De har ikke et puppestadium (metamorfose).
En truet art?
Data fra museer og helsestasjoner tyder på at flatlusa er blitt svært mye sjeldnere i de senere årene, og dersom man skal bruke de vanlige kriteriene for vurdering av truethet burde den sannsynligvis vært regnet for en truet art. En mulig årsak til dette er at det er blitt ganske vanlig å barbere bort kjønnshår mellom unge, seksuelt aktive mennesker. Lusa har dermed mistet sitt naturlige habitat.
Overføring og smitte
Flatlus overføres helst ved direkte kontakt mellom mennesker, særlig ved tett kroppskontakt som sex. Sjeldnere gjennom klær eller sengetøy.
Flatlus synes ikke å være bærer av noen sykdommer.
Symptomer og behandling
Bitt fra flatlus gir etterhvert en kraftig kløe, som kommer av en allergisk reaksjon i huden. Bittmerkene etter menneskets flatlus er noe blålige på farge.
Mennesker
Flatlus kan lett fjernes med krem eller sjampo som kan kjøpes reseptfritt på apoteket. Resten av husstanden bør også undersøkes og kanskje behandles. Partneren er sannsynligvis smittet og bør behandles.
En undersøkelse går ut på å se etter lus eller egg. Bruk forstørrelsesglass eller en luse-kam. Hår kan kammes med en finkam (lusekam), som tar med seg lus. Kam håret grundig hver dag den første uken. Deretter sjeldnere. Håret må være vått under kamming, da sitter lusen fast på kammen på grunn av fuktigheten. Dersom håret er tørt, kan lusene hoppe tilbake fra kammen til håret. Vask kammen godt etter bruk. Behandlingen bør gjentas noen ganger, med en ukes mellomrom, da eventuelle egg som kan ha overlevd første behandling, nå er klekt.
Andre «lus og lopper»
Hodelus kan finnes på mennesker, men denne finnes bare i hodebunnen. Den har en smal avlang kropp i forhold til flatlus.
Lus fra pattedyr som hund og katt går ikke over på mennesker, uten ved rent uhell. Mens lopper fra fugler (fuglereder) kan være svært irriterende. Lopper biter og det blir røde merker på huden. Merkene etter menneskets flatlus er mer blålige.
Systematisk inndeling
Systematikken følger Ottesen, 1993.
Anoka County
Anoka County er et fylke i den amerikanske delstaten Minnesota. Det ligger i de sentrale delene av staten og grenser mot Isanti County i nord, Chisago County i nordøst, Washington County og Ramsey County i sørøst, Hennepin County i sørvest og mot Sherburne County i nordvest.
Spe salvi
Om innholdet
Encyklikaen er på over 18 900 ORD, delt i 50 nummererte avsnitt og i åtte kapitler. Etter innledningen følger kapittelet «Tro er håp», der paven fremhever den hellige Josephine Bakhita, en sudanesisk slavinne fra Darfur som senere ble nonne, som et eksempel på hva det kristne håp er.
I neste kapittelet, «Det trosbaserte håp i Det nye testamente og i urkirken» siterer han de hellige Gregor av Nazianz og Thomas Aquinas, og kommer også med en kommentar om Martin Luther i forbindelse med Hebreerbrevet.
I kapittelet «Evig liv – hva er det?» tar pave Benedikt for deg det evige liv, og i det neste, «Er det kristne håp induvidualistisk?», går han inn på teologer som Henri de Lubac og Augustin av Hippo, Bernhard av Clairvaux og Benedikt av Nursia. I kapittelet «Omformingen av kristendommens tro/håp i den moderne tid» går han inn på Francis Bacon, Immanuel Kant, Friedrich Engels og Karl Marx når han behsandler forholdet mellom tro og fornuft.
I kapittelet «Det kristne håps sanne form» nevner han Vladimir Lenin, Marx og Theodor W. Adorno, mens han i «Anledninger for å lære og praktisere håpet» kommer inn på blant andre kardinal François-Xavier Nguyên van Thuân, filosofen Max Horkheimer, Fjodor Dostojevskij og Plato.
Encyklikaen avsluttes med kapittelet «Maria, håpets stjerne».
I encyklikaen gir pave Benedikt under et nytt perspektiv belysning av noen temaer som har gått igjen i mange av hans taler under hans pontifikat:
Anoka County
Anoka Countys totale areal er 1,156 km² hvorav 59 km² er vann. I 2000 hadde fylket 298,084 innbyggere og administrasjonssenteret ligger i byen Anoka.
Fylket ble grunnlagt i 1857 og har fått sitt navn etter et Dakota-indiansk ord som betyr «begge sider».
Fylkesvei 2670
Frem til 2019 hadde veien betegnelsen fylkesvei 519 (Oppland).
Fylkesvei 519 (andre betydninger)
I Norge finnes fylkesvei 519 i de følgende fylkene:
Kronisk bronkitt
Kronisk bronkitt er en variant av kronisk obstruktiv lungesykdom. Diagnosen kronisk bronkitt blir stilt ved bronkitt som varer i minst tre måneder per år i flere år og der symptomene i liten grad er reversible. Kronisk bronkitt skiller seg slik sett fra kronisk astmatisk bronkitt, der symptomene i noe større grad er reversible.
New Yorks undergrunnsbane
New York City Subway er New Yorks undergrunnsbane. Systemet eies av byen New York, og drives av MTA New York City Transit, en underavdeling av staten New Yorks transportdepartement Metropolitan Transportation Authority. Det er et av verdens største undergrunnsnettverk og består av 468 stasjoner og over 1300 km med spor.
Linjer og ruter
Systemet består av 24 forskjellige ruter, inkludert tre korte skyttelruter. Hver rute har en egen farge, og identifikasjon som består av et tall eller en bokstav. Fargen bestemmes av rutens trasé gjennom det sentrale Manhattan. Linje G trafikkerer ikke Manhattan i det hele tatt, og har fått en limegrønn farge. De tre skytteltogene (kalt linje S) kjennetegnes av en mørk gråfarge.
Enkelte ruter kjører ekspress på deler av strekningen. Undergrunnsbanen er åpen hele døgnet, men rutene kan forandre seg noe i løpet av natten, slik at ruter som normalt kjører ekspress stopper ved alle stasjoner på nattetid for å erstatte rutene som ikke kjører hele døgnet. Linjene J og Z følger et såkalt "skip-stop"-mønster i rushtiden, slik at de hopper over annenhver stasjon (J betjener stasjonene som Z hopper over og vice versa). Tabellen under viser hovedsakelig kjøremønsteret som følges på dagtid hverdager.
Gotha G.I
G.I skulle vise seg å ha utilfredsstillende egenskaper i form av blant annet liten strukturell styrke, ikke tilfredsstillende ytelser og vanskelige flyegenskaper, og ble derfor bare produsert i et lite antall før Gothaer Waggonfabrik utviklet etterfølgeren G.II. Gotha G.I hadde et mannskap på to eller tre mann, og var utstyrt med to Mercedes D.III rekkemotorer på 160 hk hver.
Stortissvatnet
Stortissvatnet er en innsjø i Lierne kommune i Trøndelag.
Diskant
I lydanlegg er diskanthøyttalerne de som skal gjengi de høyeste tonene. De er vanligvis minst i omfang, og behøver ikke egen resonanskasse for å høres. Ideelt skal høyttalerne kunne gjengi alle lydfrekvenser som et ungt menneskeøre kan oppfatte, dvs. opp til 22 000 svingninger per sekund (22 kilohertz, forkortet: 22 kHz). I praksis bruker en å kutte gjengivelsen av lyd ved ca. 18 kHz, da lyder over det blir oppfattet som støy eller ikke høres av eldre lyttere likevel.
Arabisk afrikaans
Arabisk afrikaans var en form for afrikaans som ble skrevet med det arabiske alfabetet. Arabisk afrikaans ble først brukt på 1830-tallet på madrassaen i Cape Town.
Tekster
Det eksisterer fortsatt 74 tekster på arabisk afrikaans. Den første, «Hidyat al-Islam», er datert tilbake til 1845, men manuskriptet finnes ikke lenger. Det eldste eksisterende manuskriptet, som beskriver grunnleggende islamsk lære, ble skrevet av imam Abdul-Kahhar ibn Abdul-Malik i 1868. Den mest profesjonelle versjonen ble skrevet av Abu Bakr Effendi i 1869. Han kom fra Kurdistan til i Cape Town i 1862.
Uiteensetting van die Godsdiens
Et av de beste eksemplene fra denne litteraturen var Uiteensetting van die Godsdiens, en bok som legger ut om muslimske tradisjoner ifølge Hanafi-lovene. Boka er skrevet av Abu Bakr Effendi og ble skrevet med det arabiske alfabetet hele veien, men inneholdt noen transkripsjoner av afrikaans.
Ifølge én av tre eksperter innenfor området, nemlig tyske Hans Kähler, var omtrent 20 personer ansvarlig for teksten, men de viktigste bidragsyterne til arabisk afrikaans var:
Dette er et avsnitt fra boka Uiteensetting van die godsdiens:
Den arabiske versjonen bruker arabiske ord flere steder hvor moderne afrikaans tar i bruk germanske ord, f.eks. dunya دنيا for wêreld, som betyr «verden».
Gimme Some Neck
Gimme Some Neck er et musikkalbum av Ron Wood, utgitt i 1979.
Albumet ble spilt inn i Paris i 1978 innimellom innspillingen av The Rolling Stones-albumene Some Girls og Emotional Rescue, og både Keith Richards, Mick Jagger og Charlie Watts bidrar på albumet.
Den mest kjente låten på albumet er trolig «Seven Days», som er skrevet av Bob Dylan. Dylan valgte imidlertid å gi sangen til Ron Wood, og spilte den aldri inn i studio selv.
Sporliste
Alle sanger er skrevet av Ron Wood, med mindre noe annet er oppgitt.
Tropheus
Tropheus er en gruppe ciklider som er endemisk til Tanganyikasjøen i Øst-Afrika. Slekten er spredd over hele Tanganyikasjøen, fra Burundi i nord til Zambia i sør. Kjønnene er relativt like, men det er mulig å se forskjell. Hannene blir noe større enn hunnene. Alle arter er munnrugere, noe som har gitt gruppen sitt vitenskapelige navn. Tropheus kommer fra det greske «trophos» som betyr «å nære».
Tropheus blir fisket noe av den lokale befolkningen, men fiskene er for små og for flinke til å gjemme seg i sitt naturlige habitat, til at de har blitt utbredte matfisk. De fleste arter lever på tre meters dyp, eller grunnere.
Bolleberget
Bolleberget, egentlig Stora Bolleberget og Lilla Bolleberget, er to koller som ligger nordvest for Bollnäs i Sverige.
Naturreservat
Stora Bolleberget naturreservat ble etablert i 2006, og dekker Stora Bolleberget, Bolletjärn og Blistermyran. Stora Bollebergets bratte nordøstskrent har over 200 år gamle furutrær, og er det sørligste kjente stedet i Sverige der snøsildre vokser. I Bolletjern er det satt ut røye. Flere gamle fangstgroper finnes i den østlige delen av naturreservatet.
Alpinanlegg
På nordøstsiden av Lilla Bolleberget ligger alpinanlegget Bollebacken, som drives av Bollnäs Alpina Klubb med støtte fra Bollnäs kommune. Alpinanlegget har en høydeforskjell på 125 meter, fem nedfarter og tre heiser. Den lengste nedfarten er 800 meter lang.
Hoppbakker
I tilknytning til alpinanlegget ligger et nedlagt skihoppanlegg. Det består av fire hoppbakker med størrelse K90, K60, K40 og K20. K60- og K40-bakkene ble bygd i 1964, den største av dem ble brukt under junior-EM i 1969. K90-bakken ble bygd i 1987 til det svenske mesterskapet som ble arrangert der i 1989. I 1991 ble det også arrangert et verdenscuprenn i Bolleberget. Bakken ble modernisert i 1995, men har ikke hatt aktivitet siden 2001, og er i dag (2011) forfalt og ubrukbar. Hoppanlegget ble drevet av Bollnäs GoIF.
Bakkerekord i K90, K60, K40 og K20-bakkene er henholdsvis 97, 62,5, 43,5 og 18 meter.
Langrennsløyper og golfbane
I Bolleberget finnes et nett av avgiftsbelagte lysløyper og andre skiløyper. Skistadionet har dusj, badstu og smørebod. Skiløypene i Bolleberget er knyttet sammen med andre skiløyper i distriktet.
Ved Bollegården, like ved alpinanlegget, ligger Bollebergets Golf, en 12-hulls pay and play-bane.
Omregistreringsavgift
Omregisteringsavgift er en særavgift til statskassen.
Bolleberget
Bollnäsfestivalen
Musikkfestivalen Bollnäsfestivalen ble arrangert på Bolleberget og i Långnäsparken i Bollnäs på 1990-tallet.
Omregistreringsavgift
Omregisteringsavgiften ble innført i 1956 som en utbygging av den alminnelige omsetningsavgiften. Omregisteringsavgiften ble videreført ved overgangen fra omsetningsavgift til merverdiavgift i 1970. Det skal ikke betales merverdiavgift ved omsetning av kjøretøy som tidligere har vært registrert her i landet (brukte kjøretøy). Det skal isteden betales omregisteringsavgift ved omregistrering av slike kjøretøy.
Kjøretøyene som omfattes av avgiftsplikten er delt i fire grupper:
Avgiften er gradert etter vekt og alder og varierer i 2010 fra 626 kroner til 30 534 kroner.
I 2008 var statens inntekter fra omregisteringsavgiften 2 119 mill. kroner.
Ramsey County (Minnesota)
Ramsey County er et fylke i den amerikanske delstaten Minnesota. Det ligger i de østlige delene av staten og grenser mot Anoka County i nord, Washington County i øst, Dakota County i sør og mot Hennepin County i vest.
Ramsey Countys totale areal er 441 km² hvorav 37 km² er vann. I 2000 hadde fylket 511 035 innbyggere og administrasjonssenteret ligger i byen St. Paul som også er fylkets største og delstatens nest største by. St. Paul er også delstatshovedstad i Minnesota.
Fylket ble grunnlagt i 1849 og har fått sitt navn etter guvernør Alexander Ramsey.
Eva Dimas
Eva María Dimas Fontanals (født 18. mars 1973 i San Salvador) er en salvadoransk tidligere vektløfter, som deltok i 3 påfølgende sommer-OL med OL-debut under Sommer-OL 2000 i Sydney og konkurrerte i tungvekt. Under Sommer-OL 2008 i Beijing, Kina representerte hun El Salvador der hun ble nummer 11 (fullførte ikke) i +75 kilo -klassen.
Ideomotorisk effekt
Den ideomotoriske effekten er et psykologisk fenomen som består i at en person utfører visse, små, gjerne ukontrollerte, muskelbevegelser. I mange tilfeller er personen selv ikke klar over dem. Bevegelsene er forårsaket av en idé som har kommet til personen. På samme måten som kroppen kan reagere med ikke-viljesstyrte reflekser, for eksempel på smerter, kan man altså oppleve muskulære (og ubevisste) reflekser til ideer som kommer til en, utenfra eller innenfra.
Eksempler:
Ideomotoriske bevegelser viser en stor variasjon mht. fysisk størrelse samt bevissthetsnivå. Bruk av pendel og ønskekvist – gjenstander der en ørliten muskulær bevegelse i hendene forårsaker store synlige utslag – forklares ofte ved at man her har å gjøre med den ideomotoriske effekten. Tester har vist at selv ærlige og intelligente personer ubevisst kan vise muskulær småskala-aktivitet som er i overensstemmelse med deres forventninger (Ray Hyman, 1999) – slik at ønskekvister eller pendler viser det vedkommende tenker, ønsker eller forventer.
Mata
Mata er en kommune i delstaten Rio Grande do Sul i sørregionen av Brasil.
Lope de Vega
Lope de Vega (fullt navn Lope Félix de Vega y Carpio; født 25. november 1562 i Madrid i Spania, død 27. august 1635 samme sted) var en spansk dramatiker og mot slutten av livet katolsk prest, skjønt med en personlig tilnærming til hva det innebar.
Makelesi Bulikiobo
Makelesi Batimala (født 23. oktober 1977) er en fijiansk friidrettsutøver som konkurrerer på 400 meter. Under Sommer-OL 2008 i Beijing, Kina representerte hun Fiji der hun ble slått ut i de innledende rundene.
Lope de Vega
Bakgrunn
Han tok sin utdannelse på en jesuittskole. Vidunderbarnet var ingen blek og spinkel drivhusplante: nedstammende fra den kraftige, nordspanske befolkning i la Montaña styrket han seg med legemsøvelser og førte sin kårde som en mester, og med en skolekamerat, fortellet der, drog han i ung alder på eventyr ut i den vide verden, — en utflukt som riktignok endte prosaisk nok med at politiet besørget dem hjemsendt.
Dramatiker
Som ung begynte han å skrive drama for teatrene i Madrid, og han ble den mest fremtredende dramatikeren i det spanske teaterets gullalder.
Kjærlighetshistorier hadde han allerede hatt fullt opp av som student (i Alcalá), da han 1583 gikk med som soldat på toktet til de asoriske øyer. Til årene erter hjemkomsten hører hans stormfulle elskovsforhold til en dame som han har skildret — diktning og sannhen om hverandre — i den interessante dialogiserte roman Dorotea. Damens virkelige navn var Elena Osorio og hun var skuespillerinne; og forholdet endte notorisk med en injurieprosess idet Lope de Vega ble anklaget for å ha forfattet skandskrifter mot hende som han hadde sunget om tidligere under navn av Filis, og mot hennes familie; det var skinnsyke som hadde forledet ham til dette. Han fikk en streng straff over seg i 1588, men flyktet til Valencia og gikk ikke lenge efter om bord på orlogsskipet San Juan.
Slik ble det at tjenestegjorde de Vega i den spanske armada.
Han levde deretter en stund i Toledo.
Fra 1605 og fram til sin død var han privatsekretær hos greven av Sessa, Don Luis Fernandez de Cordoba.
Fra 1588 skrev Lope de Vega et stort antall historiske dramaer og i tillegg noen skuespill der handlingen var lagt til hans egen samtid. Produksjonen har blitt anslått til å telle omtrent 2 000 skuespill og dramastykker, men forskere tror i dag at dette anslaget er noe overdrevet. Antakelig skrev han omkring 700 skuespill og dramastykker, hvorav omtrent 400 er bevart.
Et flertall dreier seg om historiske begivenheter, og av de mest kjente er Maestro de Danzar, Azero de Madrid og Noche de San Juan. Andre kjente drama som berører andre emner er Jerusalen conquistada (Det erobrede Jerusalem], Pastores de Belen (Hyrdene i Betlehem) og Dorotea.
I 1958 oppførte NRK Radioteateret Lope de Vegas Fuenteovejuna som hørespill under tittelen Fårekjelda.
I august 1613 døde Lope de Vegas hustru Juana Guardo. Ikke lenge etter ble han prest, i 1614. Han sluttet da å forfatte skuespill og viet i stedet sin videre forfattergjerning til annen, ikke minst religiøs, poesi.
Til tross for fremskreden alder og presteverditheden gav han fortsatt sine samtidige stoff til forargelse og satire ved det brødefulle og lidenskapelige forhold til en gift dame, Marta de Nevares Santoyo. Med å dikte — og det også om meget annet enn religiøs poesi — fortsatte han. Han bodde fra 1610 til sin død Madrid.
Forskjellige æresbevisninger ble tildelt ham i disse senere leveår: han ble således apostolisk protonotar i Toledo i 1616, og 1627 gjorde paven ham til Dr. theol. og johannitterridder til takk for et dikt hvori han besang Maria Stuarts død. Men han ble også rammet av mange harde støt på sine eldre dager: hans talentfulle, urgte (men legitimerte) datter Marcela var blitt nonne i 1623; omtrent ved denne tid ble den før nevnte Doña Marta blind og sinnssyk, og 1632 døde hun; sønnen Felix Lope, en bror til Marcela, druknet ved et skipbrudd i 1634, og samme år løp Lope de Vegas og Martas datter Antonia Clara bort hjemmefra med en adelsmann. Under disse omstrndigheder la dey srg flere og flere skygger over Lope de Vegas sinn, og nedbrøt hans helbred, og hans andaktsøvelser, endog piskinger til blods og medvirkning ved autodaféer opptok mer og mer av hans tid; men egentlig syk hafde han kun vært i ganske få dager da han døde, og pennen var i hans hånd nesten til det siste. Feliciana, datter av hans annen hustru, utnevnte han til sin universalarving.
Lope de Vega døde fattig i Madrid, sin fødeby, da nesten alle hans store inntekter fra forfatterskapet ble gitt til kirkelige veldedighetsformål.
Bibliografi
Lope de Vega hadde høy produktivitet. Her er et utvalg:
Kronisk astmatisk bronkitt
Kronisk astmatisk bronkitt er en variant av kronisk obstruktiv lungesykdom (KOLS) der astma med kronisk bronkitt er hovedfaktor. Sykdommen skiller seg ut fra andre varianter av KOLS først og fremst ved større grad av reversibilitet og bedre langtidsprognose. Grensene mellom astma, kronisk astmatisk bronkitt og øvrig KOLS er flytende.
Gyvatn
Gyvatn er en innsjø i kommunene Evje og Hornnes, Bygland og Åseral i Agder. Den har utløp mot sør til elva Skjerka. Innsjøen er regulert som magasin for Uleberg kraftverk.
Mato Castelhano
Mato Castelhano er en kommune i delstaten Rio Grande do Sul i sørregionen av Brasil.
Mike Blabac
Mike Blabac (født 18. januar 1974) er en kjelkehockeyspiller fra USA.
Han deltok i de paralympiske vinterlekene 2010 i Vancouver, der USA vant gull. De slo Japan 2-0 i finalen.
Øystein Dørum
Øystein Dørum (født 9. april 1962 i Bærum) er en norsk økonom og markedskommentator. Han var sjeføkonom ved DNB Markets frem til 2016 da han gikk til Næringslivets Hovedorganisasjon for å jobbe som sjeføkonom.
Han er storebror til rockemusikeren Aslak Dørum (født 1964) i DumDum Boys og var selv bassist sammen med Aslak i bandet «Pink Dirt», som i 1979 var en av landets absolutt første i sjangeren pønkrock. Etter Eikeli videregående skole i Bærum, drev Øystein med Turnéteateret en tid. Dørum studerte til cand.mag. i samfunnsøkonomi på Universitetet i Oslo fra 1982-1987 og tok en mastergrad fra London School of Economics i 1988. Fra 1988 til 1995 jobbet han i Finansdepartementet, der han i 1994 ble forfremmet fra rådgiver til underdirektør, hvorpå han var tre år hos Sparebanken NOR som seniorøkonom. Fra 1998 til 2016 jobbet han for DNB.
Harald Magnus Andreassen
Harald Magnus Andreassen (født 4. november 1956) er en norsk økonom. Han har vært sjeføkonom i First Securities AS siden 1999.
Andreassen har hatt flere tillitsverv innen sitt felt, blant annet som formann i Nasjonaløkonomisk gruppe i Polyteknisk forening 1994–2007 og medlem av arbeidsutvalget i Polyteknisk forening 2001–2003. Han var også styremedlem i Studentsamskipnaden i Oslo 1982–1984, og er medlem av partiet Høyre.
Brian Boitano
Brian Anthony Boitano (født 22. oktober 1963 i California), amerikansk kunstløper som deltok i de olympiske vinterleker 1984 i Sarajevo, 1988 i Calgary og 1994 i Lillehammer.
Boitano ble olympisk mester i kunstløp under vinter-OL 1988 i Calgary. Han vant konkurransen single for menn, foran Brian Orser fra Canada og Viktor Petrenko fra Sovjetunionen.
Boitano ble verdensmester i kunstløp to ganger, 1986 og 1988, begge i single for menn.
Pels- og fjærlus
Pels- og fjærlus (Phthiraptera) er fjær, pels eller hudparasitter som lever på pattedyr og fugler, noen arter også på mennesker. De får næring ved å suge blod, eller gnag på pels og fjær. De er ektoparasitter som vil si at de lever på (og av) sin vert, uten å drepe den. Det norske betegnelsen «pels- og fjærlus» for Phthiraptera er noe tvetydig ettersom det tidligere har blitt brukt om undergruppen Mallophaga. Kanskje burde gruppen heller kalles «parasittiske lus» eller bare «lus».
Utseende
Lus er vingeløse, relativt flattrykte og ganske små. Beina er generelt korte og tykke. De har alle en form for gripeklo på beina. Noen har en eller en dobbel, tydelig klo, andre har en klolignende utvekst.
Levevis
De ulike arten er knyttet til noen få, eller ofte til et bestemte vertsdyr. Noen arter finnes bare på bestemte deler av et vertsdyrs kropp.
Egg limes fast på verten. Limet er vannfast. Hunnen kan legge mellom 50 og 100 egg.
Lus har ufullstendig forvandling, det vil si at utviklingen fra egg til voksen skjer gradvis. De mangler et puppestadium (metamorfose).
Systematisk inndeling
Det er totalt 25 familier (i verden) med over 6 000 arter.
Alt er ikke avklart helt, når det gjelder inndelingen av de ulike gruppene av lus. Phthiraptera regnes (tidligere ?) av enkelte som to ordener:
Systematikken følger Ottesen, 1993, (se kilde).
Eksterne lenker
Poll eml:Piôc' Pou
Grannen
Grannen (svensk for naboen) er navnet på Martin Becks nabo i TV-/filminnspillingene under tittelen Beck. De bor vegg i vegg, og møtes ofte på balkongene sine, der Grannen kommer med visdomsord av ulikt kaliber og ber Beck inn på en stänkare – slang for en dram. Grannen er tydelig ensom og ganske selskapssøkende, og søker ved flere tilfeller Martin Becks selskap på noe uortodokse måter. I film nummer sytten, Hevnens Pris, flytter han endog inn hos Beck. Han går som regel med nakkekrage, selv om det avsløres at han i virkeligheten ikke har behov for det.
Grannen spilles av Ingvar Hirdwall.
Dannelsesentalpi
Dannelsesentalpien for en kjemisk forbindelse er endringen i entalpi etter dannelse av ett mol av stoffet, fra forbindelsens grunnstoffer. Symbolet for dannelsesentalpi er ΔHf. Er både reaktantene og produktet i sine standardtilstander, brukes betegnelsen standard dannelsesentlapi, med symbol ΔHf°.
Dannelsesentalpi blir målt i energi per mengde stoff, som oftest kJ/mol.
Standardtilstander
Standardtilstand markeres med °.
Referansetemperaturen er som oftest 25 °C.
Kilder
Enthalpie
Kubemaneter
Kubemaneter, også kjent som sjøveps, er nesledyr som finnes i Australia og Filippinene i tillegg til mange andre tropiske områder, og kan være ekstremt dødelige, med gift i tentaklene. Kubemaneter er kvadratiske eller rektangulære når de sees ovenfra, men ligner ellers mye på stormaneter.
En art av disse er Chironex fleckeri.
Edgar-prisene
Edgar-prisene, egentlig The Edgar Allan Poe Awards, også kjent under kortformen Edgar, utdeles årlig av Mystery Writers of America. Prisene er oppkalt etter Edgar Allan Poe, og går til de beste engelskspråklige kriminallitterære bøker, filmer, TV, noveller og drama publisert produsert siste år.
Hvor ikke er annet er angitt, kan prisene også utdeles til ikke-amerikanske forfattere. Prisåret er imidlertid det år det premierte verket ble utgitt i USA. Blant de få ikke engelsk-talende forfatterne som har blitt belønnet med Edgar, er svenske Maj Sjöwall og Per Wahlöö (Best Novel 1971).
Sammen med britiske Crime Writers' Association dagger-priser regnes Edgar som verdens mest prestisjefulle kriminallitterære pris.
Kategorier
Priskategoriene varierer fra år til år. Det utdeles ikke nødvendigvis priser i hver kategori hvert år. Følgende kategorier har forekommet:
Følgende Mystery Writers of America-priser utdeles også under Edgar-seremonien:
The Grand Master Award
Prisen er Mystery Writers of Amerikas høyeste utmerkelse, og gis for viktige bidrag til genren over lang tid samt en stor produksjon av vedvarende høy kvalitet. Prisen ble første gang utdelt i 1955, men ble ikke utdelt i de to etterfølgende årene. Fra 1958 er den utdelt årlig.
Best Novel Award
Prisen er utdelt årlig siden 1954.
Best Short Story Award
Prisen er utdelt siden 1951.
Lerkendal holdeplass
Togene som trafikkerer Lerkendal stasjon kjører via Trondheim S og ikke via Tyholttunnelen. Per 2022 går det daglig to tog til Lerkendal holdeplass fra Steinkjer stasjon om morgenen og to tog til Steinkjer om ettermiddagen.
Martin Beck (figur)
Martin Beck er hovedperson i romanserien som ofte omtales med samme navn. Han er en middelaldrende politimann som i begynnelsen av bokserien lever med kone og to barn, en sønn og en datter, i et anstrengt forhold. Han forlater senere konen, og finner seg ikke noen ny make før mot slutten av bokserien. Han har et godt forhold til datteren sin,og et litt mer anstrengt forhold til sønnen. Hans beste venn synes å være kollegaen Lennart Kollberg. I begynnelsen av serien røyker han et stort antall sigaretter, men etter at han i Mannen på taket blir skutt i brystet slutter han. Martin Beck er ellers kjent som en etterforsker som ofte setter spørsmålstegn ved det åpenbare, og blir gjennom bokserien stadig mer desillusjonert.
I TV-/filmserien som startet i 1997 er kun datteren med fra romanserien. En ukjent sønn dukker opp som mordoffer i en av filmene, men dette er åpenbart ikke den samme sønnen som opptrer i bøkene. I en periode har han et forhold med kollega Lena Klingström, men det varer ikke. I en av de senere filmene ser han riktignok ut til å etablere et nytt forhold, men det viser seg at hun egentlig er spion for et multimillionforetak som er involvert i et mord. Utover datteren og hennes skiftende kjærester er den eneste han har jevnlig kontakt med den eksentriske naboen som bare går under navnet grannen. I film nummer sytten, så langt (september 2006) den siste, flytter grannen endog inn hos Beck.
Gösta Ekman, Carl-Gustaf Lindstedt og Peter Haber er de mest kjente fortolkerne av Martin Beck.
Chironex fleckeri
Chironex fleckeri (eller sjøveps) er en dødelig giftig kubemanet med utbredelse fra det nordlige Australia og Ny-Guinea opp til Filippinene og Vietnam. På grunn av antallet mennesker som har blitt skadet eller drept etter et uheldig møte med denne skapningen er det bred enighet om at sjøvepsen er verdens giftigste manetart.
Mengden gift i et eksemplar er nok til å drepe 60 voksne mennesker.
Førstehjelp etter et møte med sjøvepsen består av å vaske det berørte området med eddik, og deretter å gi pustehjelp dersom det er nødvendig. Offeret bør ha profesjonell legehjelp så snart som mulig.
Beskrivelse
Sjøvepsen har tentakler som blir opptil tre meter lange, og alle er dekket av tusenvis av giftnåler. Ved kontakt skyter disse ut små giftpiler som hver enkelt sørger for å pumpe gift inn i offeret. Stikket blir beskrevet som ekstremt smertefullt, og hvis det berørte området er stort nok kan døden inntreffe på så lite som tre minutter.
Av kubemanetene er sjøvepsen den største, men det er mange i samme familie som bærer med seg en lignende type gift. Selve kroppen til sjøvepsen kan bli omtrent like stor som en basketball, og den drar med seg tentakler som er gruppert i 15 fra de fire hjørnene på kroppen. På grunn av at den er delvis gjennomsiktig med en blåaktig farge er den vanskelig å oppdage i vannet, og den utgjør derfor en stor trussel for badene mennesker.
Under svømming trekker sjøvepsen tentaklene opp til kroppen slik at de ikke er lengre enn 15 cm og med en diameter på rundt 5 mm. Under jakt forlenges tentaklene til rundt tre meter, og de blir betydelig tynnere.
Sjøvepsen har (i likhet med andre kubemaneter) 24 øyne fordelt på fire steder, og det kan virke som om at noen av disse øynene er i stand til å danne bilder. Det blir fremdeles diskutert om sjøvepsen er i stand til å gjenkjenne og/eller aktivt jakte ved hjelp av disse øynene, og det er ikke kjent om de kan kjenne om de berører noe med tentaklene sine siden de mangler sentralnevesystem.
Vanlige byttedyr for sjøvepsen er reker og små fisk, og de blir selv jaktet på av skilpadder som har såpass tykk hud at de ikke blir påvirket av stikk. Sjøvepsen jakter på dagtid, og på natten blir de ofte observert liggende på sjøbunnen.
Stikk
Sjøvepsen er mest kjent for sitt kraftige, ekstremt smertefulle og dødelige stikk. Stikket produserer en ekstrem smerte sammen med en følelse av å bli brent, og giften angriper nervesystemet, hjerte og huden samtidig. Veldig generelt kan man si at et voksent menneske må bli stukket av mer enn tre meter av tentaklene før det blir potensielt dødelig, men problemet er at giften virker så raskt at offeret ikke rekker å nå tilbake til land (eller til en båt) før man får hjertestans eller drukner. Dødsfall etter et møte med en sjøveps har blitt registrert mindre enn fire minutter etter kontakt, og dette er ganske mye raskere enn gift fra andre giftige dyrearter (slanger, edderkopper). Dette har ført til at sjøvepsen ofte blir trukket frem som verdens giftigste dyr.
Skulle man være så heldig å komme seg i sikkerhet etter å ha blitt stukket av en sjøveps er man avhengig av øyeblikkelig hjelp. I første omgang består dette av å bruke eddik på de berørte områdene for å bedøve giftposer som ikke har sprukket. Det frarådes på det sterkeste å klø, massere eller benytte alkoholholdige væsker da dette ofte gir motsatt effekt, og dermed fører til at offeret får enda mer gift i seg. Mindre alvorlige stikk kan deretter behandles med is og antihistaminer, mens man det i alvorlige tilfeller kan være nødvendig å starte med pustehjelp.
Dersom det henger tentakler igjen på huden skal man være ytterst forsiktige når man fjerner disse, og det anbefales bruk av tykke hansker eller pinsett. Tentaklene er fremdeles i stand til å stikke etter å ha kommet på land, og selv uttørkede tentakler er potensielt farlige dersom de blir våte igjen.
En motgift til stikket finnes, og det anbefales alltid å oppsøke lege så snart som mulig etter å ha blitt stukket. Mange sykehus og ambulanser i nærheten av leveområdene til sjøvepsen har dette tilgjengelig.
Australia har registrert (minst) 64 dødsfall siden den første rapporten i 1883, mens antall ulykker er betydelig større. Heldigvis vil de aller fleste møter med sjøvepsen resultere i mildere bitt hvor man er i stand til å overleve. Ser man på de siste registrerte dødsfallene er barn overrepresentert siden mengden gift som er nødvendig for at det skal bli alvorlig er betydelig mindre enn for et voksent menneske.
Sjøvepsen er vanlig langs kysten av det nordlige Australia fra november til april/mai, og potensielle svømmere blir behørig advart med en rekke skilt som forteller om farene ved å bade. I tillegg til sjøvepsen vil man også finne en annen ekstremt farlig manet kalt Irukandji (Carukia barnesi) i de samme månedene.
Votna (Ullensvang)
Votna er en innsjø i Ullensvang kommune i Vestland. Den er regulert som magasin for Novle kraftverk.
Den dominikanske republikks sentralbank
Den dominikanske republikks sentralbank (spansk: Banco Central de la República Dominicana – BCRD) er sentralbanken i Den dominikanske republikk.
Den ble etablert 9. oktober 1947, med ansvaret for republikkens pengepolitikk og kontroll med bankvesenet. Den var operativ fra 23. oktober samme år, som en desentralisert og autonom organisasjon. Dette skjedde i en periode der landet hadde høy økonomisk vekst grunnet stor etterspørsel av dominikanske varer under 2. verdenskrig.
Sentralbanken styres i dag av Penge- og finansloven fra 1962.
Strategiske mål og hovedoppgaver
BCRDs strategiske mål er definet som følger:
Deres hovedoppgaver er å: